Daugavpils pilsētas domes iepirkumu komisija

**““Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī” KF projekta ietvaros (SAM 6.1.4.2.)”**

identifikācijas numurs DPD 2016/175

**Atbildes**

**uz piegādātāju jautājumiem**

**Nr.8**

*8.1.jautājums*

*Lūdzam Pasūtītāju precizēt, gadījumā, ja Pretendents pretendē gan uz iepirkuma A daļu, gan uz iepirkuma B daļu, vai ir jāiesniedz divi atsevišķi dokumentu sējumi par katru daļu atsevišķi?*

*Lūdzam precizēt, vai abi piedāvājumu dokumentu sējumi ir jāiesniedz vienā iepakojumā, vai arī katra no iepirkuma daļām ir jāiesniedz divos atsevišķos iepakojumos? Gadījumā, ja katra daļa ir iesniedzama divos atsevišķos iepakojumos, lūdzam precizēt, kā jānoformē iepakojums atbilstoši konkursa nolikuma 1.6.6.punktam.*

**8.1.atbilde**

Konkursa nolikums nepieprasa iesniegt divus atsevišķus dokumentu sējumus par katru daļu atsevišķi (sk. Konkursa nolikuma 1.6.4.p. pirmo teikumu: “Pretendents sagatavo vienu Piedāvājumu veidojošu dokumentu oriģinālu…”), tomēr pretendentam nav liegtas tiesības sagatavot katrai iepirkuma procedūras daļai atsevišķu sējumu. Vienlaicīgi, jāņem vērā, ka piedāvājums ir jāsagatavo tā, lai iepirkumu komisijai būtu saprotams, uz kuru no iepirkuma procedūras daļām ir attiecināms katrs pretendenta iesniegtais dokuments.

Neatkarīgi no tā, vai pretendents iesniedz piedāvājumu vienai vai vairākām iepirkuma procedūras daļām un neatkarīgi no pretendenta sagatavoto sējumu skaita, ir jāiesniedz tikai viens kopīgs iepakojums (sk. Konkursa nolikuma 1.6.5.punktu: “Piedāvājuma oriģinālu, kopijas un piedāvājuma nodrošinājuma oriģinālu jāiesaiņo kopā” un Konkursa nolikuma 1.6.6.punkta 1.teikumu: “Kopīgs iepakojums tiek adresēts Daugavpils pilsētas domei …”.

*8.2.jautājums*

*Konkursa nolikuma 3.punktā ir noteikts, ka iepirkumu komisija pārbaudīs Pretendenta atbilstību Publisko iepirkumu likuma 39.1 pantam. Lūdzam Pasūtītāju precizēt, cik lielā mērā šī prasība ir attiecināma uz ārvalstu uzņēmumiem?   
Lūdzam precizēt, vai Pretendents būs izpildījis nolikuma prasības, ja par ārvalstu uzņēmumu tiks iesniegts apliecinājums, ka uz to neattiecas Publisko iepirkumu likuma 39.1 punktā noteiktie izslēgšanas nosacījumi?*

*Gadījumā, ja apliecinājums nebūs atbilstoša nolikuma prasību izpilde, lūdzam Pasūtītāju precizēt ar kādiem dokumentiem ir nepieciešams pierādīt ārvalstu uzņēmuma atbilstību Publisko iepirkumu likuma 39.1 punkta noteiktajām prasībām?*

**8.2.atbilde**

Konkursa nolikuma 3.punkts nosaka, ka Iepirkumu komisija pārbaudīs pretendenta atbilstību Publisko iepirkumu likuma 39.1 pantam(<http://likumi.lv/doc.php?id=133536>). Pasūtītājs ņems vērā Publisko iepirkumu likumā iekļauto regulējumu attiecībā uz uzticamības atjaunošanu.

Vēršam uzmanību, ka minētais formulējums satur nevis prasību pievienot piedāvājumam papildus dokumentus, bet gan satur atgādinājumu pretendentiem par to, ka Pasūtītājs pārbaudīs (*t.i. nākotnē veiks pārbaudi*) pretendenta atbilstību Publisko iepirkumu likuma 39.1 pantam.

Pārbaudes veikšanas kārtība un pārbaudāmo dokumentu klāsts (tostarp arī ārvalstu uzņēmumiem) ir noteikts Publisko iepirkumu likumā (likuma redakcijā, kas bija spēkā līdz 2017.gada 1.martam). Piedāvājuma sastāvā apliecinājuma iesniegšana netiek prasīta, jo pārbaude ir veicama neatkarīgi no apliecinājuma esamības.

*8.3.jautājums*

*Konkursa nolikuma 3.13.punktā noteikts, ka Pretendentam papildus apliecinājumam par vidējo finanšu apgrozījumu ir jāpievieno izziņa ar apgrozījuma aprēķinu. Lūdzam Pasūtītāju precizēt, vai šī punkta prasību izpildei ir nepieciešams pievienot bilanci un peļņas vai zaudējumu aprēķinu, ņemot vērā to, ka neto apgrozījumu ir iespējams redzēt peļņas vai zaudējumu aprēķinā?*

**8.3.atbilde**

Konkursa nolikuma 3.13.punkta izpildei ir nepieciešams iesniegt Pretendenta apliecinājumu, klāt pievienojot Pretendenta izziņu ar apgrozījuma aprēķinu pa finanšu gadiem. Konkursa nolikumā netiek prasīts pievienot bilanci un peļņas vai zaudējumu aprēķinu. Nepieciešamības gadījumā, vērtējot piedāvājumus, iepirkumu komisija ir tiesīga lūgt izskaidrot piedāvājumu vai iesniegt papildus informāciju.

*8.4.jautājums*

*Ņemot vērā to, ka potenciālais Pretendents ir liela sabiedrība un to, ka gada pārskati saskaņā ar Gada pārskatu un konsolidēto gada pārskatu likumu ir jāsagatavo un jāiesniedz Valsts ieņēmumu dienestā septiņus mēnešus pēc pārskata gada beigām, lūdzam Pasūtītāju apstiprināt, ka nolikuma 3.13.punktā minētie iepriekšējie trīs finanšu gadi ir 2015., 2014. un 2013.gads.*

**8.4.atbilde**

Konkursa nolikuma 3.13.punktā ir pieprasīts iesniegt nevis gada pārskatus, bet gan tikai Pretendenta izziņu ar apgrozījuma aprēķinu. Formulējums “*par trim iepriekšējiem finanšu gadiem*” ir lietots atbilstoši Publisko iepirkumu likuma 41.panta 1.daļas 3.punktam (likuma redakcijā, kas bija spēkā līdz 2017.gada 1.martam).

Atbilstoši Iepirkumu uzraudzības biroja skaidrojumiem, ar formulējumu “trīs iepriekšējie gadi” ir jāsaprot 3 gadi pirms iepirkuma procedūras izsludināšanas gada. Iepirkumu procedūra DPD 2016/175 ir izsludināta 2017.gadā.

Iepirkumu komisija